Az EGT-Vegyesbizottság 12/1999 határozata

(1999. január 29.)

az EGT-megállapodás XV. mellékletének (állami támogatás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás XV. mellékletét az 1998.március 6-i 20/98 EGT-vegyesbizottsági határozat [1] módosította;

mivel a hajógyártáshoz nyújtott támogatások új szabályainak megállapításáról szóló 1998. június 29-i 1540/98/EK tanácsi rendeletet [2] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás XV. melléklete 1b. pontjának (90/684/EGK tanácsi irányelv) szövege helyébe a következő szöveg lép:

"398 R 1540: A Tanács 1998. június 29-i 1540/98/EK rendelete a hajógyártáshoz nyújtott támogatások új szabályainak megállapításáról (HL L 202., 1998.7.18., 1. o.).

A rendelet rendelkezéseit a Megállapodás alkalmazásában a következő kiigazításokkal kell alkalmazni:

a) a "tagállam" kifejezés helyébe az "EK-tagállam vagy EFTA-állam" kifejezés lép; a "tagállamok" kifejezés helyébe az "EK-tagállamok vagy EFTA-államok" kifejezés lép;

b) a "Bizottság" kifejezés helyébe az "EGK-Megállapodás 62. cikkének meghatározása szerinti hatáskörrel rendelkező felügyeleti hatóság" kifejezés lép;

c) a "közös piaccal összeegyeztethető" kifejez helyébe az "EGK-megállapodás működésével összeegyeztethető" kifejezés lép;

d) az 1. cikk e) pontjában a "Szerződés 92. és 93. cikke értelmében vett állami támogatás" fordulat helyébe az "EGT-Megállapodás 61. és 62. cikke értelmében vett állami támogatás" fordulat lép;

e) a 2. cikk (2) bekezdésében a "Közösségi iránymutatások a tengeri szállításhoz nyújtott állami támogatásokról" fordulat helyébe a "Közösségi iránymutatások a tengeri szállításhoz nyújtott állami támogatásokról [3] és az EFTA Felügyeleti Hatóság által elfogadott állami támogatások terén alkalmazandó eljárási és anyagi jogi szabályok tengeri szállításhoz nyújtott állami támogatásokról szóló 24A. fejezete [4]" lép;

f) a 4. cikk (4) bekezdésében a "közösségi jogszabályok és szabályok" kifejezés helyébe az "EGT-Megállapodás szerinti szabályok" kifejezés lép;

g) a 5. cikk (1) bekezdésében a "Közösségi iránymutatások a nehéz helyzetben lévő cégek megmentéséhez és szerkezetátalakításához nyújtott állami támogatásokról" fordulat helyébe a "Közösségi iránymutatások a nehéz helyzetben lévő cégek megmentéséhez és szerkezetátalakításához nyújtott állami támogatásokról [5] és az EFTA Felügyeleti Hatóság által elfogadott állami támogatások terén alkalmazandó eljárási és anyagi jogi szabályok nehéz helyzetben lévő cégek megmentéséhez és szerkezetátalakításához nyújtott állami támogatásokról szóló 16. fejezete [6]" lép;

h) A 7. cikkben a "Szerződés 92. cikke (3) bekezdésének a) pontja" és a "Szerződés 92. cikke (3) bekezdésének c) pontja" fordulatok helyébe a "61. cikk (3) bekezdésének a) pontja" illetve a "61. cikk (3) bekezdésének c) pontja" lép;

i) a 7. cikkben a "regionális támogatásokra alkalmazandó közösségi iránymutatások" fordulat helyébe a "regionális támogatásokra alkalmazandó közösségi iránymutatások [7] és az EFTA Felügyeleti Hatóság által elfogadott állami támogatások terén alkalmazandó eljárási és anyagi jogi szabályok regionális támogatásokra vonatkozó szabályokról szóló VI. része [8]" lép;

j) a 8. cikkben a "kutatás és fejlesztéshez nyújtott állami támogatások közösségi kerete" fordulat helyébe a "kutatás és fejlesztéshez nyújtott állami támogatások közösségi kerete [9] és az EFTA Felügyeleti Hatóság által elfogadott állami támogatások terén alkalmazandó eljárási és anyagi jogi szabályok kutatás és fejlesztéshez nyújtott támogatásokról szóló 14. fejezete [10]" lép;

k) a 9. cikkben a "Közösségi iránymutatások a környezetvédelemhez nyújtott állami támogatásokról" fordulat helyébe a "Közösségi iránymutatások a környezetvédelemhez nyújtott állami támogatásokról [11] és az EFTA Felügyeleti Hatóság által elfogadott állami támogatások terén alkalmazandó eljárási és anyagi jogi szabályok környezetvédelemhez nyújtott állami támogatásokról szóló 15. fejezete [12]" lép;

l) a 10. cikk (1) bekezdésében a "Szerződés 93. cikke" fordulat helyébe az "EGT-megállapodás 62. cikke" lép; A 10. cikk (2) bekezdésében a "Szerződés 92. cikke" fordulat helyébe az "EGT-megállapodás 31. cikke" lép."

2. cikk

Az 1540/98/EK rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1999. január 30-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

A határozat 1999. január 1-jétől alkalmazandó.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. január 29-én.

az EGT-Vegyesbizottság részéről

az elnök

F. Barbaso

[1] HL L 272., 1998.10.8., 35. o.

[2] HL L 202., 1998.7.18., 1. o.

[3] HL C 205., 1997.7.5., 5. o.

[4] HL L 316., 1997.11.20., 23. o.

[5] HL C 368., 1994.12.23., 12. o.

[6] HL C 38., 1998.2.5., 19. o.

[7] HL C 74., 1998.3.10., 9. o.

[8] HL L 111., 1999.4.29., 46. o.

[9] HL C 45., 1996.2.17., 5. o.

[10] HL L 245., 1996.9.26., 20. o.

[11] HL C 72., 1994.3.10., 3. o.

[12] HL L 231., 1994.9.3., 1. o.

--------------------------------------------------